De quin tema parla aquest text?
Un corró o compactadora en agricultura és un arreu utilitzat per aplanar la terra després d'haver llaurat amb una arada. L'acció d'aplanar la terra permet que la llavor sembrada després de la llaurada entri en contacte amb la terra i es faci més ràpida la germinació. També té l'acció de mantenir humida la capa subsuperficial de la terra i és, per tant, un mètode per estalviar aigua. Els corrons antics eren cilindres de pedra massissa travessada per una barra de ferro. Els corrons moderns acostumen a ser metàl·lics però també n'hi ha de matèria plàstica i buits que s'omplen d'aigua en utilitzar-los i que generalment es fan servir en el manteniment de parcs i jardins. Els corrons de discs estan formats per discs independents i separats entre ells, i es caracteritzen per un pes elevat apte per aprofundir en terrenys lleugers i sorrencs.
El text tracta sobre agricultura.